Send fritt foredrag til Perinataldagene 2016!

Har du spennende data, viten eller kunnskap som du tror andre kollegaer ville være interessert i å høre om? Brenner du for noe? Vil du presse deg selv litt, og stå foran kollegaer i 10 minutter? 
Alle deltagere av Perinataldagene er velkomne til å sende inn abstrakt til vurdering for presentasjon under sesjonen ”frie foredrag”. Aksepterte abstrakt får 10 minutter til presentasjon, og beste foredrag innen obstetrikk og neonatologi vil bli kåret under Perintaldagene og premiert med 5000 kr hver. Prisvinnerne må presentere abstraktet på NPF sin hjemmeside ved en senere anledning. 
NPF ønsker at abstraktet skal lagres i Word-format og begrenses til en A-4 side (maks ca 400 ord). Avstanden til venstre kant bør være 4 cm, avstand topp, høyre kant og bunn 2,5 cm. Bruk 12-punkt tekst. 
Abstraktet deles inn i følgende punkter: 
1. Tittel, forfatter(e) og arbeidssted(er) 
2. Innledning som angir bakgrunnen for studien 
3. Mål hvor hensikten med studien beskrives, helst med en setning 
4. Materiale og metode. Her beskrives kort aktuelle pasienter, forsøkspersoner etc. og metoden. Ved litteraturstudie kan man beskrive de datasøk som er utført for å finne relevant litteratur 
5. Resultater. Presenter de viktigste resultatene 
6. Konklusjon. Bør være kort og så konsis som mulig 

Ved kasuistikker sløyfes mål, materiale og metode og resultatavsnittene til fordel for beskrivelse av kasus. 
Abstraktet sendes som vedlegg på e-post til vitenskapelig sekretær NPF 
Ellen Blix (ellen.blix@hioa.no) 
[bookmark: _GoBack]NB! Ny frist for innsending av abstrakt er 10. oktober 2016.

